ddrg/super_eurlex huggingface dataset:
1.8.

Be to, EESRK mano, kad prie naujų aplinkybių, kurios nuo ankstesnių, be kita ko, skiriasi naujų technologijų sukuriamomis galimybėmis, turėtų būti tinkamai priderintos šiuo metu galiojančios taisyklės ir principai, siekiant užtikrinti vienodas ir proporcingas sąlygas visiems tam tikros ekonominės veiklos vykdytojams, veikiantiems tiek tradicinėmis, tiek skaitmeninės ekonomikos sąlygomis.
1.5.

EESRK rekomenduoja į direktyvą įtraukti pirmumo principą, pagal kurį nemokumo atveju visiems darbuotojams būtų užtikrintas privilegijuotojo kreditoriaus statusas visose valstybėse narėse. Be to, EESRK siūlo tose šalyse, kur to dar nėra, įsteigti nacionalinį rizikos pasidalijimo fondą, kuriuo visose valstybėse narėse būtų užtikrinamas darbuotojų darbo užmokesčio mokėjimas. Tokį fondą, kuris jau veikia kai kuriose valstybėse narėse, galėtų finansuoti darbdaviai specialiomis įmokomis. Valstybės narės galėtų dalyvauti šio fondo valdyme ir būti jo garantai.
1.6

EESRK mano, kad nelabai aiškūs ir prieštaringi nustatyti lėšų paskirstymo kriterijai (eiliškumo principas (angl. first come, first served) ir geografinis kriterijus). Komitetas rekomenduoja atsižvelgti į valstybių gyventojų skaičių ir geografinę aprėptį nustatant a priori didžiausią kiekvienai šaliai skiriamą sumą, kad visi regionai galėtų vienodai pasinaudoti lėšomis.
1.9.

EESRK pažymi, kad dalis finansų sektoriaus, užuot investavusi į realiąją ekonomiką, pirmenybę teikia alternatyviems investicijų tikslams. Šie dėl noro maksimaliai padidinti investicijų grąžą dažnai susiję su didele spekuliacijų rizika. Prie to prisideda ir Europos bankų nuosavo kapitalo taisyklės, gerokai palengvinančios investavimą į vertybinius popierius, ypač į Vyriausybės obligacijas, o ne į įmonių finansavimą paskolomis. Be to, reikia pažymėti, kad ES teisės srityje iki šiol stulbinamai mažai nuveikta reglamentuojant vien tik spekuliacine veikla užsiimančias finansų įmones (rizikos draudimo fondus, šešėlinės bankininkystės subjektus). Todėl EESRK ES institucijoms rekomenduoja ryžtingai sudaryti palankesnes sąlygas gamybinėms investicijoms į realiąją ekonomiką ir kovoti su didelės rizikos finansinėmis spekuliacijomis. Aktualus šios raidos pavyzdys: šiais metais Vašingtone vykusio TVF posėdžio pagrindinė tema – žaliosios ekonomikos finansavimas (žaliasis finansavimas). Kinai anksti atpažino šią naują sritį ir pirmininkaudami G 20 spartino jos raidą. Todėl ES raginama ir šioje srityje pagal EuVECA/EuSEF numatyti priemonių, kurios spartintų ir stiprintų žaliosios ekonomikos finansavimą (po COP 21), kad būtų galima užkirsti kelią priešlaikinėms finansinėms spekuliacijoms šioje srityje (žaliasis finansavimas) (1).
2.2.

Visi, ypač besidomintys laivybos reikalais, dar negali pamiršti tragiškų jūrų keltų Herald of Free Enterprise ir Estonia avarijų, įvykusių, atitinkamai 1987 m. ir 1994 m. naktį iš rugsėjo 27 d. į 28 d. Pirmasis keltas plaukė iš Zėbriugės (Belgija), antrasis vyko iš Talino į Stokholmą, bet nugrimzdo į dugną prie Suomijos krantų. Keltas Herald of Free Enterprise užplaukė ant seklumos; žuvo 193 žmonės. Per kelto Estonia avariją žuvo net 852 žmonės. Avarijos priežastis: laivo priekiniai vartai, per kuriuos į laivą patenka ir iš laivo išleidžiami žmonės ir transporto priemonės (angl. „roll-on-roll-off“, dėl to laivai vadinami ro-ro laivais), buvo uždaryti netinkamai, todėl per stiprią audrą atitrūko. Padariniai: į laivą ėmė staigiai plūsti vanduo, jį užtvindė ir laivas apvirto – visa tai įvyko per pusvalandį.
1.14

Reikia pabrėžti, kad tiek Rytuose, tiek Pietuose EKP kenkia išoriniai veiksniai. „Da’esh“ grupuotė teroro išpuoliais ir karo veiksmais siekia destabilizuoti, be kita ko, pietines kaimynines šalis. Rusijos diplomatinė ir karinė veikla tiesiogiai nukreipta prieš EKP, ypač Rytų partnerystę. Be to, jos karinė intervencija Pietuose stiprina Sirijos autoritarinį režimą.
3.2.1

Kaip jau nurodė naujausiose nuomonėse (14), EESRK mano, jog taikant pasenusią ir labai plačią MVĮ apibrėžtį, nustatoma per daug plati politikos taikymo sritis, o tai trukdo siekti konkrečių ir apčiuopiamų rezultatų. Be to, kol nebus taikomi tikslesni segmentavimo kriterijai, tol ataskaitose nurodomi pasiekti rezultatai bus klaidinantys, nes pagal dabartinę apibrėžtį MVĮ sudaro 98 % Europos įmonių. Naudojant tokius plačius segmentavimo kriterijus, neįmanoma surinkti ir apdoroti informacijos, kuri padėtų įvertinti, kaip faktiškai pagerėjo įvairių pažeidžiamų įmonių padėtis, kurios atlieka svarbų vaidmenį kuriant ir išlaikant darbo vietas ir kurioms šiuo tikslu reikalinga skubi parama, pvz., labai mažos įmonės ir atokiuose regionuose ir kaimo vietovėse veikiančios įmonės. Tokios įmonės, net jeigu jos nėra novatoriškos, labai konkurencingos ar modernios, vis tiek yra naudingos regioninei plėtrai ir sanglaudai.
4.4

EESRK atkreipia dėmesį į Komisijos sprendimą pradėti tyrimus kredito įsipareigojimų neįvykdymo apsikeitimo sandorių (CDS) rinkoje siekiant nustatyti, ar didieji bankai (JP Morgan, Bank of America Merrill Lynch, Barclays, BNP Paribas, Citigroup, Commerzbank, Crédit Suisse First Boston, Deutsche Bank, Goldman Sachs, HSBC, Morgan Stanley, Royal Bank of Scotland, UBS, Wells Fargo Bank/Wachovia, Crédit Agricole y Société Générale) taikė konkurenciją ribojančią praktiką teikdami finansinę informaciją, kuri yra būtina norint vykdyti veiklą šioje rinkoje (ją teikė tik Markit), ir dalyvaudami tarpuskaitos (angl. clearing) sistemoje (sudarė palankias sąlygas ICE Clear Europe, šiuo atveju – devyni minėti bankai).
4.3.5

Be to, EESRK mano, kad reglamento projekto 7 straipsnio 1 dalis palieka vietos interpretacijoms, Komisija, Taryba ir Parlamentas turi kuo greičiau tai išspręsti. Reglamento tekstą galima suprasti ir taip, jog privačiai finansuojami naudotojai neprivalo pranešti. Jei taip yra iš tiesų, be to ir dėl pagal 7 straipsnio 2 dalį nustatytą terminą pateikti pranešimą labai vėlyvame etape, kompetentingos institucijos nieko nežinotų apie didelę dalį genetinių išteklių ir susijusių žinių naudojimo ir taip pat pardavimo atvejų. Todėl institucijos negalėtų patikrinti, ar laikomasi naudos pasidalijimo taisyklių, kai moksliniai tyrimai ir technologinė plėtra finansuojami privačiai ir parduodami taip sukurti produktai.
4.1.2

Stebėsena ir vertinimas ypač reikalingi politikos, padedančios įgyvendinti prekybinius susitarimus, srityje siekiant tobulinti šią politiką reguliariai ją persvarstant. Tai pasakytina ir apie nuostatas dėl „tvaraus vystymosi“, kurios, kaip dar kartą pabrėžia EESRK, būtinai turi būti įtrauktos į kiekvieną Sąjungos sudaromą prekybos susitarimą. EESRK rekomenduoja į bendrąjį laisvosios prekybos susitarimų vertinimą nuostatas dėl tvaraus vystymosi taikant EESRK atliekamas nuolatinės stebėsenos ir ex post analizės procedūras. Be to, EESRK ragina į šiuo metu derinamas nuostatas dėl tvaraus vystymosi įtraukti konkretų įsipareigojimą dėl visapusiško tvaraus vystymosi susitarimo stebėsenos ir jo poveikio vertinimo.
3.7

Visų pirma, reikia atlikti nuodugnų vertinimą, jei norime išvengti padėties, kai po aštuonių metų (2014–2020 m. finansinės programos laikotarpio) bus prieita prie išvados, jog Komisija teisi neigiamai vertindama pasiektus rezultatus, ir kad ji bandė taisyti padėtį atsižvelgdama ir į naujojoje Sutartyje numatytas užduotis, tačiau tęsdama vis to paties pobūdžio veiklą – konsultacijas ex post, kontrolės griežtinimą skaidant šį procesą į pernelyg daug procedūrų, bet nedidinant žmogiškųjų išteklių ir netikrinant, ar tinkamai parinktos tikslinės grupės, nepaisant to, ar tai tinklai ar asmenys. Pirmenybė teikiant pagalbą turėtų būti teikiama pažeidžiamiausioms socialinėms grupėms, turinčioms prieinamumo problemų, įskaitant gyvenančias kaimo vietovėse ir atokiausiuose regionuose.
4.6

Net jei dabartinis kainų mažinimo metodas, kuriuo nustatomos viršutinės ribos, padėjo gerokai sumažinti kainas, ši nagrinėjamame pasiūlyme numatyta priemonė yra kraštutinė ir nėra tvari. Skambučiai EUR / min. (be PVM) SMS žinutės EUR / SMS (be PVM) Duomenys EUR / kilobaitas (be PVM) Didmeninė kaina Maž meninė kaina skambinant Mažmeninė priimamo skambučio kaina Didmeninė kaina Mažmeninė kaina Didmeninė kaina Mažmeninė kaina Vidutinė kaina iki 2007 09 01 0,7692 0,417 — — — — Reglamentas (EB) Nr. 717/2007 Didžiausia kaina 2007 09 01–2008 08 31 0,30 0,49 0,24 — — — — Didžiausia kaina 2008 09 01–2009 06 30 0,28 0,46 0,22 — — — — Didžiausia kaina 2009 07 01–2010 06 30 0,26 0,43 0,19 0,04 0,11 1,00 — Reglamentas (EB) Nr. 580/2008 Didžiausia kaina 2010 07 01–2011 06 30 0,22 0,39 0,15 0,04 0,11 0,80 — Didžiausia kaina 2011 07 01–2012 06 30 0,18 0,35 0,11 0,04 0,11 0,50 — Didžiausia kaina 2012 07 01–2013 06 30 0,14 0,32 0,11 0,03 0,10 0,30 0,90 Pasiūlymas dėl reglamento COM(2011) 402 Didžiausia kaina 2013 07 01–2014 06 30 0,10 0,28 0,10 0,03 0,10 0,20 0,70 Didžiausia kaina 2014 07 01–2015 06 30 0,06 0,24 0,10 0,02 0,10 0,10 0,50 Didžiausia kaina 2015 07 01–2016 06 30 0,06 0,24 0,10 0,02 0,10 0,10 0,50 Didžiausia kaina 2016 07 01–2022 06 30 0,06 Didžiausia kaina panaikinama (1) Didžiausia kaina panaikinama (1) 0,02 Didžiausia kaina panaikinama (1) 0,10 Didžiausia kaina panaikinama (1)
3.3

178 straipsniu iš dalies pakeičiami 168 straipsnio a, c ir f punktai. Iš esmės, atskaitos tikslais apmokestinamasis asmuo privalo turėti pagal XI antraštinės dalies 3 skyriaus 3–6 skirsnius išrašytą sąskaitą faktūrą; be to, kai prekių tiekėjas ir/ arba paslaugų teikėjas atlieka PVM apskaitą remdamasis grynųjų pinigų apskaitos sistema, valstybės narės gali nedelsdamos suteikti teisę į atskaitą. Šia taisykle nustatomas sklandų operacijų vykdymą užtikrinantis principas. Tačiau Komitetas dar kartą pabrėžia, kad valstybėms narėms suteikta galimybė pasirinkti taikyti šią taisyklę ar ne neatitinka derinimo tikslo.
5.2

Europos metams, pavadintiems kūrybiškumo ir naujovių metais, turėtų būti naudojamos novatoriškos priemonės, kad būtų pasiekti užsibrėžti tikslai. 3 straipsnyje numatytos priemonės iš esmės yra tinkamos; jos paprastai naudojamos bet kokiai informavimo, skatinimo ar reklamos kampanijai. EESRK mano, kad būtų labai pamokoma, ypač pačių jauniausių atžvilgiu, be minėtame straipsnyje nurodytų priemonių numatyti ir keletą novatoriškų priemonių, kad būtų pasiekti pasiūlyme iškelti tikslai. Pavyzdžiui, būtų galima surengti idėjų konkursą siekiant surasti priemonę, kuri padėtų nuolat skatinti kūrybiškumą ir inovacinį pajėgumą visoje Europoje. Be to, būtų galima įsteigti Europos premiją (teikiamą kartą arba du kartus per metus), kuri deramai įvertintų ir paskatintų mūsų jaunųjų piliečių tikrai novatoriškas idėjas ir kūrybiškumą pačiose įvairiausiose srityse ir veikloje.
2.3

Kitos tendencijos (žr. 1 priedą) (5): a) Sparti ir dinamiška naujų technologijų raida, kurią vis dažniau lemia skaitmeninė konvergencija, spartesni platinimo kanalai, mobilusis internetas, Web 2.0, Wi-Fi prieiga ir kiti nauji turinio formatai bei interneto technologijų paslaugos; b) Pripažįstama, kad aukomis tampa labai maži vaikai ir kad jų patiriamas seksualinis išnaudojimas yra itin žiaurus; c) Aiškesnis problemos masto nustatymas: kiek yra viešai prieinamų svetainių, kuriose demonstruojami vaikų seksualinio išnaudojimo vaizdai. Tai — konkretus įvykdomas tikslas, nes kasmet atsiranda apie 3 000 visame pasaulyje prieinamų svetainių, kurios suteikia galimybę pamatyti daug šimtų tūkstančių vaikų seksualinio išnaudojimo vaizdų; d) Naujausi duomenys, susiję su vaikų seksualinio išnaudojimo medžiagos priegloba įvairiuose regionuose, rodo, kad daugiausia tokio turinio priglobos atvejų yra JAV; e) Naujausi duomenys rodo, kad vaikų seksualinio išnaudojimo internetinis turinys nuolat keičia prieglobos įmonę ir prieglobos šalį, siekiant išvengti tokio turinio aptikimo ir pašalinimo, todėl teisėsaugos institucijoms sunku tyrimą vykdyti tik nacionaliniu lygmeniu; f) Nepakankamos tarptautinių domenų vardų registrų pastangos išregistruoti tuos domenus, kurie propaguoja seksualinį vaikų išnaudojimą arba suteikia prieigą prie tokio turinio; g) Išlieka ir gali didėti atotrūkis tarp kartų, t. y. atotrūkis tarp to, kaip interneto technologijomis naudojasi ir jų keliamą pavojų suvokia jaunimas, ir to, ką apie šį naudojimą žino ir kaip jį supranta suaugusieji; h) Visuomenės galimybės susidurti su vaikų seksualinį išnaudojimą vaizduojančia medžiaga gali būti sumažintos, jeigu šiame sektoriuje vyktų savanoriškas tokios medžiagos blokavimas, paslaugų teikėjams užblokuojant konkrečius URL adresus; i) Nacionalinių rekomendacijų, susijusių su interneto priemonėmis, pvz., produktų filtravimu, paieškos mechanizmų saugumo parinktimis ir pan., nauda.
4.2

Komisija turi kuo skubiau išaiškinti techninius aspektus ir parengti formato pavyzdį, kad būtų lengviau naudotis valstybių narių tinklavietėse pateikta informacija ir ji būtų visiems suprantama. Be to, svarbu, kad Komisijos tinklavietėje būtų pateikta aiški nuoroda į duomenis, kuriuos valstybės narės pateikia ir atnaujina. To nepadarius, kils pavojus, kad valstybės narės ir toliau pateiks informaciją skirtingais būdais, todėl institucijoms ir kitiems subjektams bus sunku praktiškai pasinaudoti informacija.
2.10.1

Perkėlimas ir „nutekėjimas“. Be to, toks gamybos perkėlimas reikštų, kad nors ES būtų išmetama mažiau CO2, tačiau pasauliniu mastu CO2 į atmosferą būtų išmetama tiek pat, o gal net ir daugiau. Jei perkėlus gamybą į kitą šalį, taikomos pigesnės technologijos, kurios Europoje naudojamos dabar arba planuojama naudoti ateityje, paprastai išmetama netgi daugiau šiltnamio efektą sukeliančių dujų (išskyrus vandens energiją, pvz. Norvegijoje). Be to, reikia pridėti ir su transporto priemonėmis susijusį CO2 išmetimo padidėjimą.
3.9

Komitetas atkreipia dėmesį, kad kalbant apie laisvės atėmimo bausmes siūlomas derinimas remiantis trijų lygių schema atitinka 2002 m. balandžio 25-26 d. Teisingumo ir vidaus reikalų tarybos priimtas išvadas. Be to, be padarytos žalos atlyginimo yra numatytos alternatyvios sankcijos, pavyzdžiui, draudimas vykdyti tam tikra ekonominę veiklą. Tuo tarpu dauguma rimtų nusikaltimų aplinkai jau patenka į Pamatinio sprendimo 2005/212/TVR dėl neteisėtu ir nusikalstamu būdu įgytų lėšų, priemonių ir turto konfiskavimo taikymo sritį.
2.2.1

Logiška, kad Švietimo ir kultūros generalinis direktoratas ir Užimtumo, socialinių reikalų ir lygių galimybių generalinis direktoratas į savo PV įtraukia socialinius aspektus. Be to, proporcingos analizės principas (7) lemia skirtingą socialinių aspektų integracijos į kitas sritis laipsnį. Dėl to kyla klausimas, ar būtina socialinius aspektus (įskaitant su ES socialine darbotvarke susijusius klausimus) laikyti svarbiausiais, t.y., net ir pasiūlymų, nesusijusių su socialiniais klausimais arba galinčių turėti menkas socialines pasekmes, atveju. Empiriškai, Istituto per la ricerca sociale (žr. 2 išnašą) tyrimas rodo, kad, atliekant PV neatsižvelgus į socialinius aspektus visas dėmesys nukrypsta į ekonominę sritį. Pagal šį tyrimą tik vienas trečdalis PV apima socialinius aspektus ir tai tik paviršutiniškai arba iš viso neatsižvelgia į juos (8).
4.1

Vis dėlto EESRK pastebi, kad: a) draudimo netaikant gyvsidabrio turinčių įtaisų naudojimui profesinėje aplinkoje ir pramonėje, reikėtų numatyti garantijas, užtikrinančias, kad perdirbant arba sunaikinant tokius įtaisus, pasibaigus jų naudojimo terminui, gyvsidabris bus surenkamas, taip užkertant kelią jo išplitimui ir galimai žalai, daromai aplinkai ir žmonių sveikatai; svarbu užtikrinti atitinkamą kontrolę, mokymus ir konsultacijas, ypač smulkiose juvelyrinėse įmonėse ar verslovėse, kurios specialiems darbams vis dar naudoja daug gyvsidabrio; b) atrodo, jog tiek poveikio vertinime, tiek ir pačiame pasiūlyme nepakankamai įvertinama šiuo metu vis dar naudojamų gyvsidabrio turinčių įtaisų išmetimo kartu su buitinėmis atliekomis problema; reikėtų atkreipti valstybių narių dėmesį į tai, kad būtų reikalinga ir naudinga taikyti paskatinimų sistemą (pavyzdžiui, „sunaikinimo“ programą) siekiant, kad šioje direktyvoje nagrinėjami įtaisai būtų pakeisti kiek įmanoma greičiau; c) galima būtų paskatinti atsisakyti šiuo metu vis dar naudojamų gyvsidabrio turinčių įtaisų taikant finansinės paramos priemones ir, visų pirma, rengiant atitinkamas informavimo kampanijas, skirtas įtaisų naudotojų atsakomybės ir sąmoningumo ugdymui apie gręsiančią žalą, raginant juos užtikrinti, kad gyvsidabris nebūtų išmetamas kartu su buitinėmis atliekomis ir — dar svarbiau — kad jis nebūtų prieinamas vaikams; be to, vartotojai, kurie anksčiau pradeda naudoti pakaitalus, turėtų būti atitinkamai skatinami; d) minėtų įtaisų šalinimas turėtų būti vykdomas taikant atskirą atliekų surinkimą, kurį atliktų šiame direktyvos pasiūlyme nagrinėjamų įtaisų pardavėjai pagal modelį, kuris direktyvoje buvo nustatytas elektriniams ir elektroniniams prietaisams; e) ypatingą dėmesį privaloma skirti taip pat ir importuotų gaminių atitikčiai, kad Europos lygiu įteisintų apribojančių teisės aktų nauda nenukentėtų dėl įtaisų, pagamintų ES nepriklausančiose šalyse, kuriose neatsižvelgiama į netinkamai naudojamo gyvsidabrio keliamą žalą.
4.3.2.2

Komisija skeptiškai vertina 26-ąjį finansinių paslaugų režimą. Be to, dėl minimalaus derinimo principo susidarė per dideli skirtumai. Kilmės šalies principas buvo puiki liberalizavimo ir konkurencijos ES priemonė. Be to, kuo stipresnis abipusis pasitikėjimas kiekvienos valstybės narės galiojančių įstatymų kokybe, tuo geriau šis principas bus priimamas valstybėse narėse. Todėl visiško taisyklių suderinimo tikslas yra svarbus svertas, palaikantis ir stiprinantis anksčiau minėtus pasitikėjimo santykius, kuriais grįstas laipsniškas bendros kultūros įgyvendinimas. Tai turėtų leisti suderinti pagrindines finansinių paslaugų sutarčių sąlygas. Beje, EESRK nurodo, kad iki šiol niekaip neįrodyta (reali) galimybė taikyti 26-ąjį finansinių paslaugų režimą, ir kad Komisija bet kokiomis aplinkybėmis turėtų pradėti nuodugnesnę jo taikymo analizę. Neseniai paskelbtoje nuomonėje EESRK tvirtino, kad 26-asis finansinių paslaugų režimas yra teiktina galimybė tik tada, jei kruopščiai išnagrinėjus 25 valstybių narių teisės aktus ir sutartis bus patvirtinta, kad „lygiagreti“ priemonė nepažeidžia nė vienos iš jų taisyklių ir teisės aktų. Bet kuriuo atveju, standartizavimo taisyklės negali kliudyti naujų produktų pasiūlai ir tapti naujovių stabdžiu. (4)
5.15

Be to, siekti pagrindinio direktyvos tikslo galėtų trukdyti tai, kad tam tikroms papildomo pensinio draudimo sistemoms iš esmės gali būti netaikoma teisių perkėlimo galimybė. Nors valstybės narės privalo informuoti Komisiją, kokių priemonių jos imasi tam, kad įtrauktų ir šias sistemas, tačiau, atsižvelgiant į jau ilgą laiką vykstančias diskusijas ir neatidėliotiną būtinybę sukurti stabilų antrąjį pensinio aprūpinimo sistemos ramstį, atrodo, vien to nepakanka. Kita vertus, tik nustačius atitinkamus pereinamuosius laikotarpius, reikalingus dėl valstybių narių sistemų skirtumų, galima tikėtis pritarimo Komisijos pasiūlymams. Todėl galėtų būti numatyti konkretūs terminai ir reikalavimai.
3.5.2

Kalbant apie didžiųjų prekybos įmonių ir mažų parduotuvių santykį, pažymėtina, kad keletą pastarųjų metų stebimas stambaus masto susijungimų fenomenas, mažinantis mažų parduotuvių rinkos dalį didžiųjų prekybos įmonių naudai. Atsižvelgiant į kartais konkurenciją labai ribojančių prekybos praktikų ir kainų politikos raidą bei tendencijas nuo prekių kieko teikti nuolaidas, mažos parduotuvės savo kainomis sunkiai gali konkuruoti su didžiosiomis prekybos įmonėmis, turinčiomis didelę veiksmų laisvę ir dėl to patraukliomis. Be to, šiomis sąlygomis gamintojams kartais daromas pernelyg didelis spaudimas. Galiausiai augant susijungimų skaičiui neišvengiamai turi būti suderinti konkurencijos ir vartotojų politikos tikslai, kad būtų galima užtikrinti tolygų rinkų aprūpinimą, pasiūlos įvairovę įvairių vartotojų aprūpinimo ir asortimento kokybės atžvilgiu. Tuo pat metu nereikėtų riboti mažųjų įmonių bendradarbiavimo, kol jų dalis pasaulio rinkoje šioje srityje nėra reikšminga.
3.4

Patvirtinus ir paskelbus Reglamentą Nr. 883/2004 (7) dėl socialinės apsaugos sistemų koordinavimo, 3 dalies 3 punkte išdėstyta situacija tapo aiškesnė. Ankstesnėje nuomonėje (8) Komitetas, argumentuodamas tuo, kad pasiūlymas sudėtingas ir kad patvirtinimo proceso metu neišvengiamai bus pakeitimų, pareiškė savo poziciją dėl būtinumo imtis pasiūlymo stebėsenos. Nuo šios nuomonės parengimo praėjus ketveriems metams, minėtas reglamentas buvo patvirtintas be jokios EESRK pastabos dėl šio teisės akto. Kadangi šio pobūdžio teisės aktai yra labai svarbūs ir kadangi reikia, kad EESRK nuomonė būtų išgirsta tinkamiausiu momentu, Komitetas prašo suderinti konsultacijos procedūrą taip, kad jo atstovavimas organizuotai pilietinei visuomenei Bendrijų teisės aktų priėmimo procese būtų kuo veiksmingesnis. Be to, siekdamas įprasminti savo poziciją, pareikštą pirmiau minėtoje nuomonėje, Komitetas mano, kad būtina parengti nuomonę savo iniciatyva dėl naujojo Reglamento Nr. 883/2004 dėl socialinės apsaugos sistemų suderinimo, pakeisiančio šiuo metu galiojantį Reglamentą Nr. 1408/71.
3.6.2

Todėl didelės kompensacijos už vėlavimus neleis operatoriams prisiimti didesnės rizikos saugos lygmenyje, taip siekiant išvengti pretenzijų dėl kompensacijų. Taip pat būtina užtikrinti, kad geležinkelio įmonės nedarytų per didelio spaudimo darbuotojams dėl nerūpestingumo darbo, vairavimo ar poilsio metu. Be to, būtina užtikinti, kad dirbtų pakankamas, gerai apmokytas personalas, siekiant įvykdyti kokybės reikalavimus.
5.2.2.2

Be to, pasiūlyme būtina nurodyti konkretų ir būtinai trumpą laikotarpį, per kurį ieškovas turi patenkinti teismo reikalavimą. Jeigu ieškovas nepataiso prašymo iki nurodyto termino pabaigos, prašymas yra atmetamas be tolesnių svarstymų.
3.1

EESRK pažymi, kad Reglamentas 1260/2001, kurį Taryba priėmė vienbalsiai, lieka galioti iki 2006 m. liepos 1 d., ir kad juo buvo remtasi per derybas dėl narystės ES su dešimčia naujų valstybių narių. Todėl Komitetas negali suprasti Komisijos pasiūlymo nereikalingai paankstinti reformą — nuo 2005 m. liepos 1 d. Be to, ūkininkai jau yra suorganizavę savo 2005/2006 m. pasėlių rotaciją, o kai kuriose Europos valstybėse jau prasidėjo rudeninė runkelių sėja. Papildomai prie viso šio, ūkiai ir pramonė nuo 2001 m. daug investavo, kadangi manė, jog Reglamentas 1260/2001 galios iki jame numatytos datos.
3.3.3

Pasirinkimo galimybės teisėtumo įvertinimas būtinai priklausys nuo to, ar galima bus nurodyti ryšį tarp ilgesnės nei 48 valandų darbo savaitės ir darbuotojų sveikatos bei saugos. Savo pareiškime Komisija nurodo, kad pasirinkimo poveikio darbuotojų sveikatai ir saugumui įvertinimas „yra neįmanomas dėl patikimų duomenų trūkumo“ (7). Vis dėl to Komisija mini neseniai atliktą tyrimą, pagal kurį gali egzistuoti ryšys tarp ilgų darbo dienų ir fizinės sveikatos, ypač kai darbo trukmė viršija nuo 48 iki 50 valandų per savaitę. EESRK savo nuomonėje dėl 1990 m. pasiūlytos direktyvos nurodė, kad iš daugelio atliktų tyrimų matyti, jog per ilgas darbas be poilsio gali turėti žalos darbuotojų sveikatai, tapti profesinių ligų ir darbininkų nualinimo priežastimi (8).
4.

Įterpiamas šis naujas 4.4a punktas: „4.4a Geriausi įvertiniai duomenys leidžiami šioms III priedo 2 lentelės klasifikacijoms: a) pajamų iš kitų investicijų postraipsniai: I C 2.3.1 — C 2.3.3 ir memorandumo straipsniai 1 — 4; b) einamųjų pervedimų postraipsniai: I D 1.1 — D 1.8 ir D 2.2.1 — D 2.2.11; ir c) kapitalo pervedimų postraipsniai: II A.1 ir A.2.“